stanford-oval/wikipedia huggingface dataset:
Turun Vanu
Turun Vanun toiminnan ympärille 1926 – 1953 perustetut muut yritykset > Suomen Villa > Suomen Wiltonteollisuus

Erik Johnsson perusti Suomen Wiltonteollisuuden, jonka osakkeista 99 % omisti Suomen Villa. Suomen Wiltonteollisuus oli vuosina 1952 – 1977 Kaarinassa toiminut yhtiö, joka valmisti ja markkinoi Wilton- ja bukleemattoja alkuperäisillä metodeilla. Pääasiallinen myyntituote oli kuitenkin kokolattiamatot ja erikoistuotteina verhot.   Suomen Wiltonteollisuus perusti, rakennutti ja hallinnoi Kaarinan mattotehdasta. Kaarinan mattotehdas myytiin sijoittajille.
Turun Vanun toiminnan ympärille 1926 – 1953 perustetut muut yritykset > Oy Mustakangas –  Svartvaru Ab

Kauppaneuvos Aline Grönberg osti vuonna 1941 Turussa toimineen tekstiilialan erikoiskaupan ”Svartvaru magasinet i Åbo innh Lempi Lindroos” kuolinpesältä nimen, liiketoiminnan ja varaston.  Mustakangaskaupan yhtiömuodoksi tehtiin osakeyhtiö, jonka osakkeista 99 % omisti kauppaneuvos. Oy Mustakankaan myyntivalikoimiin kuului kankaita, vaatteita ja muita artikkeleita arkeen, juhlaan ja suruun. Aline Grönbergin kuoleman jälkeen vuonna 1950 osakkeet jaettiin hänen lastensa perheitten kesken. Oy Mustakangas toimi vuoteen 1957 asti.
Turun Vanun toiminnan ympärille 1926 – 1953 perustetut muut yritykset > Turun Höyhen

Turun Höyden perustettiin vuonna 1942 Pitäjänmäelle Turun Vanun Helsingin myyntitoimistojen tuotantokeskukseksi. Yhtiön osakkeet omisti kauppaneuvos Aline Grönberg ja hän oli myös toimitusjohtaja. Aline Grönbergin kuoleman jälkeen vuonna 1950 osakkeet jaettiin hänen lastensa perheitten kesken. Turun Höyhen sulautettiin Turun Vanuun 12. kesäkuuta 1969.
Turun Vanun toiminnan ympärille 1926 – 1953 perustetut muut yritykset > Turun Peiteteollisuus

Turun ja Salon myymälöiden myyntituotteiden teollinen toiminta keskitettiin Kaarinaan perustamalla vuonna 1943 Turun Peiteteollisuus Turun Vanun tukkuosastosta. Turun Peiteteollisuuden osakkeista  omisti Aline Grönberg 99% ja hän oli myös toimitusjohtaja. Aline Grönbergin kuoleman jälkeen vuonna 1950 osakkeet jaettiin hänen lastensa perheitten kesken. Turun Peiteteollisuus lopetettiin 1968.
Turun Vanun toiminnan ympärille 1926 – 1953 perustetut muut yritykset > Ålands Vadd, inneh Fjalar Grönberg & Co

Turun Vanun Maarianhaminan myyntitoimiston perusti Aline Grönbergin poika Fjalar vuonna 1950. Puolet yhtiön pääomasta sijoitti Aline Grönberg. Yhtiö lopetti toimintansa vuonna 1986.
Liikevaihto, henkilökunta ja myyntitoimistot

Turun Vanun henkilökuntamäärissä Aline Grönbergn aikana ei ole mukana kotona työskennelleet, joita enimmillään oli yhteensä noin 300 Turussa ja Helsingissä.
Turun Vanun osallistuminen kotimaisiin ja ulkomaisiin messuihin

1922 Suomen Messuihin osallistuminen ja niihin osallistuminen katkeamatta 30 vuotta.
1929 Pariisin ja Tšekkoslovakian messut.
1934 Kotimaisen työ viikko Turussa.
1935 Brysselin maailmannäyttely.
1936 Tukholman Suomi viikko sekä Lontoon ja Bradfordin kangasmessut.
1937 Pariisin maailmannäyttely ja Jyväskylän messut.
1939 New Yorkin maailmannäyttely ja valkoviikko Turussa.
1930 – 1944 Leipzigin messuilla Turun Vanu oli kaikkiaan 19 kertaa
1941 Wienin messut
1946 St Erikin messut Tukholma ja samana vuonna Moskovassa.
1947 St Erikin messut Tukholma ja Pariisin messut ja Oslon Suomi näyttely.
1948 St Erikin messut Tukholma sekä ja Brysselin ja Pariisin messut.
1949 Pariisin messut.
1950 Kööpenhaminan messut ja St Erikin messut Tukholma.
1957 Helsingin Tekstiilimessut.
Messupalkintoja

1923 Suomen Messujen I palkinto hyvin järjestetystä osastosta.
1925 Suomen Messujen laatukilpailun hopeamitali.
1930 Suomen Messujen laatukilpailun kultamitali.
1935 Suomen Messujen laatukilpailun kultamitali.
1950 Suomen Messujen laatukilpailun kultamitali.
1955 Suomen Messujen tunnustus 25 vuotta osallistumisesta messutapahtumiin
Tukholmassa vuonna 1936 Suomiviikoilla Turun Vanun näyttelyyn tutustui myös  kruununprinssi Gustav Aadolf.
Turun Vanun tuote esittelyä 1926
Uuden päätoimiston II kerros
Päätoimiston ompelimo 1933
Turun Vanun joulupukki 1936
Turun vanun jouluikkuna 1928
Turun Vanun päätoimisto tulitikkuaskissa
Danbury (Connecticut)

| Danbury |
| --- | --- |
 Main Street Danburyn keskustassa.

 Koordinaatit: 41°24′08″N, 73°28′16″W 
Valtio:  Yhdysvallat
Osavaltio:  Connecticut
Piirikunta:  Fairfield
Hallinto:  
 – Pormestari:  Mark Boughton (R)
Pinta-ala:  
 – Kokonaispinta-ala:  114,7 km²
 – Josta vettä:  5,7 km² 
Korkeus:  121 m
Väkiluku (2010):  80 893
 – Väestötiheys:  710 as./km²
Aikavyöhyke:  UTC-5 (kesäaika UTC-4)
 
 Kaupungin kotisivut 
Infobox OKVirheellinen NIMI-arvo: 
Danbury on kaupunki Yhdysvaltojen Connecticutin osavaltion länsiosassa, Fairfieldin piirikunnassa. Se sijaitsee satakunta kilometriä New Yorkin Manhattanilta pohjoiskoilliseen. Danburyssa oli vuoden 2010 väestönlaskennassa 80 893 asukasta, mikä teki siitä Fairfieldin piirikunnan neljänneksi väkirikkaimman kaupungin Bridgeportin, Stamfordin ja Norwalkin jälkeen. Kaupunki on osa New Yorkin metropolialuetta.
Kaupungin mukaan on nimetty mineraali danburiitti.lähde?
Maantiede

Yhdysvaltain väestönlaskentaviraston mukaan Danburyn pinta-ala on 115 km2, josta 5,7 km2 on vesialuetta, lähinnä Candlewood Laken eteläisiä osia. Kaupungin rajanaapureita ovat lounaassa Ridgefield, etelässä Redding, kaakossa Bethel, koillisessa Brookfield, pohjoisessa New Fairfield sekä lännessä New Yorkin osavaltion Putnamin piirikunta.
Talous

Danburyssa sijaitsee alueellinen sairaala sekä osavaltionyliopisto Western Connecticut State University. Vuonna 2010 kaupungin suurimmat työnantajat olivat Boehringer Ingelheimin lääketehdas (2 500 työntekijää), Danburyn sairaala (2 300) ja Danburyn koulut. Kaupungissa on 13 alakoulua, kolme yläkoulua ja kaksi julkista high schoolia. Lisäksi on eri uskontokuntien kouluja ja muita yksityiskouluja.lähde?
Liittovaltion vankila FCI Danbury sijaitsee Danburyssä. Vuonna 1940 avattu vankila on toiminut historiansa aikana miesten-, naisten- ja sekavankilana. Vankilassa on vuonna 2024 noin 1 200 vankia.
Vuonna 2015 Danbury valittiin Yhdysvaltojen toiseksi parhaaksi kaupungiksi asua; edelle 24/7 Wall St. -taloussivuston rankingissa meni vain Idahon Meridian. Danbury on aiemminkin sijoittunut hyvin samantapaisissa vertailuissa. Vuonna 2014 Movoto-kiinteistönvälitysyhtiö valitsi Danburyn Connecticutin osavaltion kolmanneksi parhaaksi asuinalueeksi. Vuonna 2016 sama yhtiö listasi Connecticutin parhaita asuinpaikkoja lapsiperheille, ja Danbury arvioitiin siinäkin kymmenen parhaan joukkoon.
Historiaa

Danbury sai nimensä Englannin Essexissä sijaitsevan samannimisen kaupungin mukaan, josta monet alueelle asettuneet maahanmuuttajat olivat kotoisin.
Ensimmäiset eurooppalaiset siirtolaiset asettuivat nimellä Paquiack tunnetulle alueelle vuonna 1685, kun kahdeksan perhettä muutti sinne Norwalkista ja Stamfordista. He ostivat maata paikallisilta paquioque-intiaaneilta ja kutsuivat kyläänsä ensin nimellä Swampfield, kunnes vuonna 1687 viranomaiset nimesivät sen Danburyksi.
1700-luvun lopulla kaupungissa alettiin valmistaa hattuja, ja jo vuonna 1809 kaupungissa oli 56 hattuliikettä. 1800-luvun puolessa välissä Danburysta oli jo tullut "maailman hattukaupunki (engl. Hat City of the World)", koska hattuteollisuus oli kaupungin ylivoimaisesti suurin työllistäjä. Siellä valmistettiin 1900-luvun alkuvuosina jopa joka neljäs yhdysvaltalainen hattu. Kaupungin läpi virtaava Still River saastui pahoin hatunteossa käytetystä elohopeanitraatista.
Koomikko John Oliver pilkkasi kaupunkia Last Week Tonight -ohjelmassaan, elokuussa 2020 julkaistussa jaksossa, jossa Oliver puhui rotuepätasapainosta valamiesvelvollisuuden suorittamisessa. Kaupungin pormestari Mark Boughton julkaisi tämän jälkeen videon, jossa hän seisoi kaupungin jätevedenpuhdistamon edustalla ja vitsaili puolestaan Oliverin kustannuksella sanoen, että tämä nimeäisi jätevedenpuhdistamon Oliverin mukaan, koska se on "yhtä täynnä paskaa kuin sinäkin, John". Vastineeksi tästä Oliver lupasi 55 000 dollaria paikallisille hyväntekeväisyysjärjestöille, mikäli kaupunki toteuttaisi uhkauksensa. Kaupunginhallitus hyväksyi nimimuutoksen, ja puhdistamo nimettiin Oliverin mukaan (engl. John Oliver Memorial Sewer Plant) lokakuussa 2020.
Tunnettuja entisiä ja nykyisiä asukkaita

Marian Anderson (1897–1993), laulaja
Jonathan Brandis (1976–2003), elokuvanäyttelijä
Tracy Chapman, laulaja
Charles Ives (1874–1954), säveltäjä ja vakuutusmeklari
Aiheesta muualla

Kuvia tai muita tiedostoja aiheesta Danbury (Connecticut) Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Danbury, Connecticut
Connecticutin osavaltio
| --- | --- |
Alueet:  Central Naugatuck River Valley  Gold Coast  Greater Bridgeport  Greater Danbury  Greater New Haven  Greater Hartford  Kaakkois-Connecticut  Litchfield Hills  Lounais-Connecticut  Lower Connecticut River Valley  Quiet Corner 
Piirikunnat:  Fairfield  Hartford  Litchfield  Middlesex  New Haven  New London  Tolland  Windham 
Kaupungit:  Ansonia  Bridgeport  Bristol  Danbury  Derby  Groton  Hartford (pääkaupunki)  Meriden  Middletown  Milford  New Britain  New Haven  New London  Norwalk  Norwich  Shelton  Stamford  Torrington  Waterbury  West Haven  Winsted 
Kunnat (borough):  Bantam  Danielson  Fenwick  Groton Long Point  Jewett City  Litchfield  Naugatuck  Newtown  Stonington  Woodmont 
Kunnat (town):  Andover  Ashford  Avon  Barkhamsted  Beacon Falls  Berlin  Bethany  Bethlehem  Bloomfield  Bolton  Bozrah  Branford  Bridgewater  Brookfield  Brooklyn  Burligton  Canaan  Canterbury  Canton  Chaplin  Cheshire  Colchester  Colebrook  Columbia  Cornwall  Coventry  Cromwell  Darien  Deep River  Durham  East Granby  East Haddam  East Hampton  East Hartford  East Haven  East Lyme  East Windsor  Eastford  Easton  Ellington  Enfield  Essex  Fairfield  Farmington  Franklin  Glastonbury  Goshen  Granby  Greenwich  Griswold  Groton  Guilford  Haddam  Hamden  Hampton  Hartland  Harwinton  Hebron  Kent  Killingly  Killingworth  Lebanon  Lisbon  Litchfield  Lyme  Madison  Manchester  Mansfield  Marlborough  Middlebury  Monroe  Montville  Morris  New Canaan  New Fairfield  New Hartford  New Milford  Newington  Newtown  Norfolk  North Branford  North Canaan  North Haven  North Stonington  Old Lyme  Old Saybrook  Orange  Oxford  Plainfield  Plainville  Plymouth  Pomfret  Portland  Preston  Prospect  Putnam  Redding  Ridgefield  Rocky Hill  Roxbury  Salem  Salisbury  Scotland  Seymour  Sharon  Sherman  Simsbury  Somers  South Windsor  Southbury  Southington  Sprague  Stafford  Sterling  Stonington  Stratford  Suffield  Thomaston  Thompson  Tolland  Tolland  Trumbull  Union  Vernon  Voluntown  Wallingford  Warren  Washington  Waterford  Westbrook  Weston  Westport  Wethersfield  Willington  Wilton  Winchester  Windham  Windsor  Windsor Locks  Wolcott  Woodbridge  Woodbury  Woodstock 
Säveltäjä Charles Ivesin (1874–1954) kotitalo.
Käännös suomeksi
Dallas Mavericks

| Dallas Mavericks |
| --- | --- |

Konferenssi:  Läntinen
Divisioona:  Lounainen
Perustettu:  1980
Historia:  Dallas Mavericks 1980–
Areena:  American Airlines Center
Kotipaikka:  Dallas, Texas
Värit:                          
Omistaja(t):  Mark Cuban
Toimitusjohtaja:  Nico Harrison
Päävalmentaja:  Jason Kidd
Yhteistyöseura:  Texas Legends
Mestaruudet:  1 (2011)
Konferenssin mestaruudet:  2 (2006, 2011)
Divisioonan mestaruudet:  3 (1987, 2007, 2010)
Kotisivu:  www.mavs.com
Dallas Mavericks on yhdysvaltalainen ammattilaiskoripalloseura, joka pelaa NBA-liigassa. Seuran kotipaikkakunta on Dallas Texasissa, ja se pelaa kotiottelunsa American Airlines Center -areenassa. Dallas Mavericks kuuluu NBA:n läntisen konferenssin lounaiseen divisioonaan yhdessä Houston Rocketsin, Memphis Grizzliesin, New Orleans Pelicansin ja San Antonio Spursin kanssa.
Joukkue selviytyi NBA:n loppuotteluihin ensimmäistä kertaa vuonna 2006, jolloin Miami Heat voitti mestaruuden otteluvoitoin 4–2. Mavericks selviytyi loppuotteluihin uudelleen kaudella 2010–2011, jolloin vastassa oli jälleen Miami Heat. Tällä kertaa Mavericks voitti mestaruuden otteluvoitoin 4–2. Mestarijoukkueessa pelasivat muun muassa Dirk Nowitzki, Tyson Chandler, Jason Kidd, Shawn Marion, Predrag Stojaković ja Jason Terry.
Dallas Mavericksin tunnetuin pelaaja on Dirk Nowitzki. Joukkueen omistaa liikemies Mark Cuban. Forbes Magazinen mukaan noin 438 miljoonan dollarin arvoinen Mavericks on kuudenneksi arvokkain NBA-seura edellään New York Knicks, Los Angeles Lakers, Chicago Bulls, Boston Celtics ja Houston Rockets.
Pelaajat > Jäädytetyt numerot

12 Derek Harper (seurassa 1983–1994, 1996–1997)
15 Brad Davis (1980–1992)
22 Rolando Blackman (1981–1992)
Pelaajat > Muita merkittäviä pelaajia

Mark Aguirre (1981–1989)
Sam Perkins (1984–1990)
James Donaldson (1985–1991)
Roy Tarpley (1986–1990, 1994–1995)
Adrian Dantley (1989–1990)
Alex English (1990–1991)
Jason Kidd (1994–1996, 2008–2012)
Michael Finley (1996–2005)
Steve Nash (1998–2004)
Dirk Nowitzki (1998–2019)
Dennis Rodman (2000)
Antoine Rigaudeau (2003)
Antawn Jamison (2003–2004)
Josh Howard (2003–2010)
Jason Terry (2004–2012)
Shawn Marion (2009–2014)
Tyson Chandler (2010–2011, 2014–2015)
Peja Stojaković (2011)
Luka Dončić (2018–2025)
Kristaps Porziņģis (2019–2022)
Aiheesta muualla

Wikimedia Commonsissa on kuvia tai muita tiedostoja aiheesta .
Seuran viralliset sivut
NBA 2023–2024
| Itäinen konferenssi | Itäinen konferenssi | Itäinen konferenssi | Läntinen konferenssi | Läntinen konferenssi | Läntinen konferenssi |
| --- | --- | --- | --- | --- | --- |
| Atlantin | Keskinen | Kaakkoinen | Luoteinen | Tyynenmeren | Lounainen |
| Boston Celtics | Chicago Bulls | Atlanta Hawks | Denver Nuggets | Golden State Warriors | Dallas Mavericks |
| Brooklyn Nets | Cleveland Cavaliers | Charlotte Hornets | Minnesota Timberwolves | Los Angeles Clippers | Houston Rockets |
| New York Knicks | Detroit Pistons | Miami Heat | Oklahoma City Thunder | Los Angeles Lakers | Memphis Grizzlies |
| Philadelphia 76ers | Indiana Pacers | Orlando Magic | Portland Trail Blazers | Phoenix Suns | New Orleans Pelicans |
| Toronto Raptors | Milwaukee Bucks | Washington Wizards | Utah Jazz | Sacramento Kings | San Antonio Spurs |
Tapahtumat: Tähdistöviikonloppu (Tähdistöottelu (MVP)) ·  Rookie Challenge ·  Shooting Stars Competition ·  Skills Challenge ·  Donkkikilpailu ·  Kolmen pisteen heittokilpailu) ·  Varaustilaisuus ·  Loppuottelut (MVP) ·  Pudotuspelit ·  NBA:n kesäliiga
Muut: NBA 50 ·  Ennätykset ·  G-League ·  Europe Live Tour ·  Larry O'Brien Championship Trophy ·  NBA TV ·  NBA Salary Cap ·  WNBA
Sputnik 2

| Sputnik 2 |
| --- | --- |
 Sputnik 2:n kapselin malli
Alkuperäinen nimi:  Спутник-2
COSPAR ID:  1957-002A
Ohjelma:  Sputnik-ohjelma
Organisaatio:  Neuvostoliitto
Valmistaja:  Energija
Tehtävätyyppi:  maatieteet
Kohde:  Maa
Laukaisu:  3. marraskuuta 1957 klo 2.30 UTC
Laukaisualus:  R-7:ään perustuva Sputnik-PS (8K71PS)
Loppu:  14. huhtikuuta 1958
Tehtävän kesto:  162 päivää
Massa:  508,3 kg
Kiertorata
Viitejärjestelmä:  Maakeskeinen
Kiertorata:  LEO
Isoakselin puolikas:  7 314,2 km
Eksentrisyys:  0,098921
Inklinaatio:  65,33°
Kiertoaika:  103,7 minuuttia
Apogeum:  1 660 km
Perigeum:  212 km
Kiertoradat:  n. 2 000
Sputnik 2 (ven. Спутник-2) oli maailman kaikkien aikojen toinen satelliitti ja Sputnik 1:n seuraaja. Sputnik 2 laukaistiin 3. marraskuuta 1957 R-7-kantoraketilla.
Sen pääsuunnittelija oli Sergei Koroljov.
Satelliitti painoi 508 kg, joka jo oli selvä osoitus Neuvostoliiton aikeesta tehdä miehitettyjä avaruuslentoja. Sen pituus oli 4 metriä ja halkaisija 2 metriä.
Se kuljetti mukanaan Laika-koiraa, joka oli ensimmäinen Maan kiertoradalle lähetetty elollinen olento. Laika kuoli satelliitin sisälle. Lisäksi aluksessa oli Geiger-mittari ja UV- (2 fotometriä) ja röntgenspektrometrit, joilla tutkittiin Aurinkoa ja kosmista säteilyä
Radan perigeum oli 212 km ja apogeum 1 660 km, radan inklinaatio oli 65 astetta. Satelliitti putosi takaisin Maan ilmakehään 14. huhtikuuta 1958. Lennon pituus oli siis 162 päivää.
Sputnik 2 näkyi hyvin paljain silmin syksyn ja talven aikana. Lehdet julkaisivat karttoja sen ylilentojen ajoista ja reiteistä. Matalasta radasta johtuen sen ylilento oli verraten nopea, se oli näkyvissä tyypillisesti alle 5 minuuttia. Asian uutuuden takia korkeammilla paikoilla saattoi ylilennon aikaan olla paljon uteliasta väkeä, kymmenittäin ellei sadoittain. Talven mittaan väki väheni ja seuraavan talven satelliitit eivät enää houkutelleet väkeä.
Aiheesta muualla

Kuvia tai muita tiedostoja aiheesta Sputnik 2 Wikimedia Commonsissa
Luettelo ilmailunäyttelyistä

Ilmailunäyttely (engl. air show) on yleensä lentokentällä järjestettävä lentokoneiden näyttely, jossa tehdään lentokoneiden esittelylentoja lentonäytöksissä.
Yhdysvalloissa lentonäytökset ovat kolmen suosituimman yleisötapahtuman joukossa, mukaan lukien baseball.
Kansainvälisiä ilmailunäyttelyitä

Aero on saksalainen yleisilmailun ilmailumessutapahtuma, jota on järjestetty 30 vuoden ajan joka huhtikuussa. Tapahtumapaikka on Friedrichshafenissa Saksassa. Esimerkiksi vuoden 2005 tapahtumassa oli liki 760 näytteillepanijaa.
Farnborough'n ilmailunäyttely Englannissa on suurimpia ja vanhimpia alan kaupallisia näyttelyitä. Se järjestetään joka toinen vuosi (parilliset vuodet), vuorotellen Pariisin ilmailunäyttelyn kanssa.
Pariisin ilmailunäyttely on suuri ja vanha kaupallinen näyttely, joka järjestetään toinen vuosi (parittomat vuodet). Osan päivistä näyttely on avoin vain ammattilaisille.
ILA Berliinissä on kaupallinen näyttely. Se alkoi 1930-luvulla, mutta tapahtumaa ei vuosikymmeniin järjestetty lainkaan. Nykyisin se järjestetään joka toinen tai kolmas vuosi.
Moskovan MAKS ilmailunäyttelu järjestetään joka toinen vuosi, parittomina vuosina.
Dubain ilmailunäyttely on arabimaiden suurin ilmailunäytös.
Asian Aerospace Show, Singaporessa
Oshkosh - vuosittainen Experimental-lentokoneiden ja historiallisten sotilaskoneiden näyttely Kansasissa.
RIAT eli Royal International Air Tattoo on Yhdistyneen kuningaskunnan ilmavoimien suurin vuosittainen lentonäytös. Se järjestetään joka vuosi heinäkuussa.
Göteborg Aero Show, järjestetään joka vuosi.
Airshow China.
Aiheesta muualla

World Airshow News-lehden mainossivu
Englannin sotilaalliset ilmailunäyttelyt
Vuoden 2011 suomalaiset ilmailutapahtumat FlightForumin keskustelupalstalla (Arkistoitu – Internet Archive)
Vuoden 2011 ulkomaalaiset ilmailutapahtumat FlightForumin keskustelupalstalla (Arkistoitu – Internet Archive)
Mennyt aika
Vuoden 2009 ilmailunäyttelyt (Arkistoitu – Internet Archive)
Vuoden 2010 ilmailunäyttelyt
Suomalainen keskustelu vuoden 2010 ilmailunäyttelyistä (Arkistoitu – Internet Archive)
Itävaltalainen taloustiede

Itävaltalainen taloustiede on yksi taloustieteellisen ajattelun koulukunnista, jonka näkemykset perustuvat metodologiseen individualismiin – eli ajatukseen siitä, että yhteiskunnalliset ja sosiaaliset ilmiöt ovat seurausta yksilöiden toiminnasta ja motivaatiopohjasta. Itävaltalaisen koulukunnan ajattelumaailma on verrattain lähellä uusklassista taloustiedettä, mutta kuitenkin uusklassismista poiketen se korostaa hyödyn subjektiivisuutta, markkinoiden toiminnan epävarmuutta, yrittäjyyden riskejä, sääntelyn toimimattomuutta ja nykyisen rahajärjestelmän epäneutraalisuutta suhteessa kansantalouteen.
Koulukunnan näkemykset olivat keskeisessä roolissa modernin taloustieteen kehityksessä 1800-luvulla aikaansa edellä olevan Carl Mengerin luodessa muun muassa laskevan rajahyödyn ja marginaalisuureiden käsitteet, jotka ovat edelleen yleisesti hyväksytty selitys ja vallitseva näkemys taloustieteessä hintojen määräytymiselle markkinoilla. Myös hyödyn subjektiivisuus – eli ajatus siitä että hyödykkeen hintatasoa ei määrää pelkästään siihen sitoutuneiden työtuntien määrä, vaan se kuinka arvokkaaksi kukin yksittäinen taloudellinen toimija kyseessä olevan hyödykkeen määrittelee – sekä suunnitelmataloutta kritisoiva talouslaskennan ongelma ovat tulleet yleisesti hyväksytyksi osaksi taloustieteen valtavirtanäkemystä. Itävaltalaisen koulukunnan erimielisyydet kuitenkin kasvoivat yleisesti hyväksyttyjen taloustieteen näkemysten kanssa, ja 1900-luvun loppupuolella se erkaantui valtavirrasta etupäässä anarkokapitalistisen rothbardilaisen haaran piiriin. Teoriaa on pidetty jossain määrin kiistanalaisena, koska se on ristitiidassa keynesiläisen valtio- ja keskuspankkivetoisen talousajattelun kanssa, mutta sen painotuksella tuottavuuden luovaan osuuteen ja kritiikillä uusklassisen talousteorian käyttäytymistieteellisiä teorioita kohtaan on ollut merkittävä vaikutus taloustieteen kehitykseen.selvennä Itävaltalainen koulukunta on aina pitänyt tärkeänä rahan kovuutta ja niukkuutta, ja tästä syystä itävaltalainen taloustiede on saavuttanut uutta suosiota erityisesti bitcoinista kiinnostuneiden parissa.
Historiallinen tausta

Itävaltalainen koulukunta sai alkunsa Itävallan keisarikunnan pääkaupungissa Wienissä ja se tuotti 1800-luvun lopulla ja 1900-luvun alussa huomattavia taloustieteen edistysaskelia, mutta sen jälkeen itseään itävaltalaisiksi kutsuneet ajattelijat ovat eriytyneet taloustieteen valtavirran myöhemmistä näkemyksistä ja saaneet kritiikkiä monilta tunnetuilta taloustieteilijöiltä, kuten valtavirran taloustiedettä edustavilta libertaarilta Bryan Caplanilta, keynesiläisiltä Paul Krugmanilta ja Paul Samuelsonilta sekä myös monetaristien Milton Friedmanilta.
Itävaltalaisen koulukunnan aiempia aikaansaannoksia ovat muun muassa neoklassinen arvoteoria ja subjektiivinen arvoteoria sekä osa talouslaskun ongelma -teoriaa, joka käsittelee keskusjohtoisen suunnitelmatalouden ja toisaalta hajautetun vapaan markkinatalouden kykyä kohdentaa resursseja järkevästi. Hayekin mukaan markkinatalouden avulla pystytään parhaiten hyödyntämään tietoa yhteiskunnallisella tasolla, sillä yksilöiden hallussa oleva tieto on puutteellista ja sirpaleista. Näitä kontribuutioita tuottivat varhaiset itävaltalaiset Carl Mengeristä alkaen, ja von Misesillä ja Hayekillä oli vielä osuutensa niissä, vaikka heidän viime vuosinaan valtavirran taloustiede kehittyi jo eräiltä muilta osin erilleen heistä.selvennä
Nykyitävaltalainen taloustiede on suosittua etenkin anarkokapitalistien rothbardilaisen haaran keskuudessa. Ludwig von Mises -instituuteista Yhdysvalloissa sijaitseva on itävaltalainen.